ΓΡΑΠΤΗ ΕΡΩΤΗΣΗ E-0491/00

υποβολή: John McCartin (PPE-DE) προς την Επιτροπή

(24 Φεβρουαρίου 2000)

Θέμα: Οι γεωργικές επιδοτήσεις των αγροτών στις ΗΠΑ

Μπορεί η Επιτροπή να δηλώσει εάν έχει ενημερωμένα στοιχεία για το συνολικό ποσό των γεωργικών επιδοτήσεων που χορηγούνται στους αγρότες των ΗΠΑ και εάν οι πρόσφατες αυξήσεις των εισοδηματικών ενισχύσεων που καταβάλλονται στους αγρότες των ΗΠΑ είναι σύμφωνες με τους κανόνες του Παγκόσμιου Οργανισμού Εμπορίου;

Απάντηση του κ. Fischler εξ ονόματος της Επιτροπής

(21 Μαρτίου 2000)

Ο προϋπολογισμός της γεωργίας των Ηνωμένων Πολιτειών είναι σαφώς σημαντικότερος από εκείνο τον οποίο διαθέτει η Κοινότητα για την κοινή γεωργική πολιτική (63 και 69 δισεκατ. ευρώ αντιστοίχως το 1999 και το 2000). Ωστόσο, μεγάλο μέρος του αμερικανικού προϋπολογισμού αφιερώνεται σε μέτρα από τα οποία δεν επωφελούνται παρά μόνο έμμεσα οι αμερικανοί γεωργοί, όπως, για παράδειγμα, οιπηρεσίες σε σχέση με τη διατροφή, τα τρόφιμα και την προστασία των καταναλωτών και που αντιπροσωπεύουν 35 δισεκατ. ευρώ, στο προϋπολογισμό της γεωργίας, το 1999.

Οι κύριες επιδοτήσεις των οποίων επωφελούνται οι γεωργοί είναι οι άμεσες ενισχύσεις που προβλέπονται από την Agricultural Market Transition Act (AMTA) και εκείνες που απορρέουν από το loan deficiency payment system που προορίζεται να καλύψει τη διαφορά ανάμεσα στην τιμή της αγοράς και ένα ποσό ανά τόνο που προκαθορίζεται, και το οποίο ονομάζεται επιτόκιο δανείου (loan rate).

Το 1999, οι άμεσες ενισχύσεις που χορηγήθηκαν στους γεωργούς από την ομοσπονδιακή κυβέρνηση των Ηνωμένων Πολιτειών ανήλθε σε 22,7 δισεκατ. ευρώ και περιλαμβάνουν τις επιδοτήσεις που προγραμματίζονται εκ των προτέρων από την AMTA και τις ειδικές επείγουσες ενισχύσεις που αποφασίστηκαν το 1998 (από τις οποίες ορισμένες καταβλήθηκαν μόνο το 1999), και το 1999. Αυτό αντιπροσωπεύει σημαντική αύξηση σε σχέση με τα προηγούμενα χρόνια και ισοδυναμεί με 11.000 ευρώ ανά εκμετάλλευση, ήτοι το διπλό από όσο λαμβάνουν κατά μέσον όρο οι γεωργοί της Κοινότητας σε άμεσες επιδοτήσεις.

Βεβαίως, η αυξητική τάση των γεωργικών δαπανών της ομοσπονδιακής κυβέρνησης των Ηνωμένων Πολιτειών που διαπιστώθηκε τα τελευταία χρόνια ανησυχεί την Επιτροπή η οποία παρακολουθεί εκ του σύνεγγες αυτή την εξέλιξη. Ωστόσο, όσον αφορά τη συμβατότητα ανάμεσα στα μέτρα τα οποία ελήφθησαν από τις Ηνωμένες Πολιτείες και τους κανόνες που εφαρμόζονται από την Παγκόσμια Οργάνωση του Εμπορίου (ΠΟΕ), οι Ηνωμένες Πολιτείες δεν έχουν ακόμη κοινοποιήσει τα μέτρα τα σχετικά με τη γεωργία τα οποία ελήφθησαν το 1998 και 1999. Η τελευταία τους δήλωση ανέρχεται στην περίοδο εμπορίας 1997 και δείχνει ότι το επίπεδο ανάληψηςποχρέωσης του συνολικού μέτρου συνολικής στήριξης (συνολικό AMS) για τις Ηνωμένες Πολιτείες ανερχόταν σε 21. 491 εκατ. $ ενώ το τρέχον AMS για τον ίδιο χρόνο ήταν 6.238 εκατ. $. Άλλως πως, οι Ηνωμένες Πολιτείες διέθεταν σημαντικό περιθώριο χειρισμού κάτω από το ανώτατο όριο του AMS. Αντίθετα, το συνολικό επίπεδο των δαπανών που αφιερώθηκαν σε μέτρα του πράσινου κουτιού ανερχόταν σε 51.250 εκατ. $ ενώ οι δαπάνες για την περίοδο αναφοράς 1986 1988 ήσαν 26.150 εκατ. $. Ωστόσο η ΠΟΕ δεν ορίζει ανώτατο όριο για τις δαπάνες του αφορούν τα μέτρα του πράσινου κουτιού.

Η Επιτροπή θα παρακολουθήσει προσεκτικά τις μελλοντικές δηλώσεις των Ηνωμένων Πολιτειών στην ΠΟΕ προκειμένου να μεριμνήσει ώστε οι δαπάνες, οι σχετικές με τη γεωργία να καταγράφονται ορθά λογιστικά, σύμφωνα με τους κανόνες της ΠΟΕ και να τηρούνται οι αναλήψειςποχρεώσεων.